Dalglish aldrei tapað fyrir Chelsea sem stjóri
Sannkallaður stórleikur verður á Stamford Bridge í dag klukkan 16 þegar Chelsea og Liverpool leiða saman hesta sína. Chelsea er í fjórða sæti deildarinnar með 22 stig en Liverpool hefur 19 stig í 7. sætinu.
Hvorugt lið má við því að tapa stigum í dag ætli þau sér að blanda sér í baráttuna um Englandsmeistaratitilinn en Manchester-liðin, City og United, fögnuðu bæði sigrum í gær og margir eru farnir að spá einvígi þeirra liða um Englandsmeistaratitilinn.
Nokkrar staðreyndir:
* Kenny Dalglish, knattspyrnustjóri Liverpool, státar af frábærum árangri gegn Chelsea en hann hefur aldrei verið í tapliði. Dalglish hefur stýrt Liverpool í 11 leikjum í öllum keppnum á móti Chelsea og hefur lið hans unnið 8 og 3 leikjum lauk með jafntefli.
* Chelsea hefur ekki náð að skora í fimm af sjö síðustu viðureignum sínum við Liverpool og í þremur af fjórum síðustu leikjunum á Stamford Bridge.
* Aðeins hafa verið skoruð 9 mörk í síðustu 8 rimmum liðanna í deildinni á Stamford Bridge.
* Margra augu munu beinast að Fernando Torres í dag en hann gekk til liðs við Chelsea frá Liverpool í janúar. Torres hefur ekki gert það gott með Chelsea-liðinu og tölfræðin sýnir að hann skorar mark á 425 mínútna fresti með Chelsea en 121 mínúta leið að jafnaði milli marka hans hjá Liverpool.
Líkleg byrjunarlið:
Chelsea: Cech - Ivanovic, Alex, Terry, Cole - Ramires, Meireles, Lampard - Sturridge, Torres, Mata.
Liverpool: Reina - Kelly, Carragher, Agger, Enrique - Kuyt, Lucas, Adam - Downing
Suarez, Carroll.
Sannkallaður stórleikur verður á Stamford Bridge í dag klukkan 16 þegar Chelsea og Liverpool leiða saman hesta sína.
Chelsea er í fjórða sæti deildarinnar með 22 stig en Liverpool hefur 19 stig í 7. sætinu.
Hvorugt lið má við því að tapa stigum í dag ætli þau sér að blanda sér í baráttuna um Englandsmeistaratitilinn.
* Chelsea hefur ekki náð að skora í fimm af sjö síðustu viðureignum sínum við Liverpool og í þremur af fjórum síðustu leikjunum á Stamford Bridge.